CELEX: 62018TN0750
Language: hr
Date: 2018-12-21 00:00:00
Title: Predmet T-750/18: Tužba podnesena 21. prosinca 2018. – Briois protiv Parlamenta

4.3.2019   
            
            
               HR
            
            
               Službeni list Europske unije
            
            
               C 82/58
            
         
      Tužba podnesena 21. prosinca 2018. – Briois protiv Parlamenta
      (Predmet T-750/18)
      (2019/C 82/70)
      Jezik postupka: francuski
      
         Stranke
      
      
         Tužitelj: Steeve Briois (Hénin-Beaumont, Francuska) (zastupnik: F. Wagner, odvjetnik)
      
         Tuženik: Europski parlament
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Europskog parlamenta od 24. listopada 2018. o zahtjevu za ukidanje imuniteta Steeveu Brioisu (2018/2075 IMM) kojom je usvojeno izvješće Odbora za pravna pitanja A8-0349/2018;
               
            
                  —
               
               
                  naloži Europskom parlamentu snošenje svih troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na povredi članka 8. Protokola br. 7 o povlasticama i imunitetima Europske unije (u daljnjem tekstu: Protokol), jer izjava S. Brioisa na temelju koje je protiv njega pokrenut kazneni postupak u državi članici njegova podrijetla čini mišljenje izraženo prilikom izvršavanja njegovih parlamentarnih dužnosti u smislu navedene odredbe.
               
            
                  2.
               
               
                  Drugi tužbeni razlog, koji se temelji na povredi članka 9. Protokola, jer je Parlament povrijedio kako tekst tako i duh te odredbe donošenjem odluke o ukidanju imuniteta S. Brioisa zbog čega je navedena odluka ništava.
               
            
                  3.
               
               
                  Treći tužbeni razlog, koji se temelji na povredi načela jednakog postupanja i dobre uprave.
                  Kao prvo, tužitelj smatra da je Parlament u odnosu na njega povrijedio načelo jednakosti time što je prema njemu postupio drukčije nego prema zastupnicima koji su se nalazili u usporedivim situacijama te je posljedično također povrijedio načelo dobre uprave koje podrazumijeva obvezu za nadležnu instituciju da pažljivo i nepristrano ispita sve relevantne elemente u predmetnom slučaju.
                  Kao drugo, tužitelj smatra da skup indicija dovodi do zaključka o očitom slučaju fumus persecutionis protiv njega.